**№ \_\_\_\_\_ КЕЛІСІМ**

**Алматы қ. 2023 жылғы «\_\_\_» \_\_\_\_\_\_\_\_\_\_\_\_\_\_\_\_\_**

Бірге «Тараптар» деп аталатын, бірінші тараптан, бұдан әрі **«Орындаушы»** деп аталатын, **«Күнделік (Kundelik)» жауапкершілігі шектеулі серіктестігі** атынан, оның Жарғысы негізінде әрекет етуші Бас директоры Ильясов Мұхтар Мақсутұлы, екінші тараптан, бұдан әрі **«Ұйым»** деп аталатын, *Жалпы білім беретін ұйымның атауы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_*** атынан, оның *\_\_\_\_\_\_\_\_\_\_\_\_\_\_\_\_Жарғы / Бұйрық №\_\_\_\_\_\_\_\_\_\_\_\_****\_\_\_\_\_\_*** негізінде әрекет етуші директоры\_\_\_\_\_*тегі, аты, әкесінің*\_\_\_\_\_\_*,* төмендегілер туралы осы келісімді (бұдан әрі – Келісім) жасады:

**1. ТЕРМИНДЕР**

Тараптар осы Келісімде қолданылатын Терминдерді келесідей түсінуге келісті:

* 1. **«Күнделік» автоматтандырылған ақпараттық жүйесі** (бұдан әрі – Жүйе) – Орындаушының дата – орталығында орнатылған және Жүйенің сервистерін техникалық қамтамасыз ету үшін тағайындалған аппараттық-бағдарламалық құралдардың кешені.
	2. **Жүйеге қосу** – Орындаушының Жүйені Пайдаланушыларға Жүйе сайтының клиенттік бөлігіне Интернет желісі арқылы авторландырып қол жеткіздіруі (Web - интерфейсі). Жүйенің сайтына қосылуға арналған сілтеме: <https://kundelik.kz>
	3. **Жүйенің Пайдаланушысы** – Жүйеге кіретін профильдердің бірін Бастапқы аты (логині) және уақытша құпия сөзі бойынша, соңынан оған Пайдаланушы аты (логин) және Құпия сөзін тағайындау арқылы тіркелген, сондай-ақ Пайдаланушы Келісімінің шарттарымен өз атынан келіскен жеке тұлға.
	4. **Профиль** – бұл Пайдаланушының тіркелгісі, онда Пайдаланушы туралы деректер және Жүйенің белгілі бір Сервистеріне авторландырылып қол жеткізу құқықтарының, Ақпарат енгізу құқықтарының жиынтығы қамтылады. Жүйеде мына профильдер қарастырылған: Қызметкер, Білім алушы, Ата – ана.
	5. **Бастапқы логин және уақытша құпия сөз** – Жүйеде тіркелуді және алғашқы кіруді жүзеге асыруға мүмкіндік беретін, қатаң түрде дербес, Жүйе тарапынан генерацияланатын пайдаланушының аты (логины) және Құпия сөзі.
	6. **Пайдаланушының аты (логины)** – әр жеке Пайдаланушыны басқа Жүйе Пайдаланушылары арасында бірегейлендіретін (сәйкестендіретін) таңбалардың бірізді тізбегі.
	7. **Құпия сөз** – жеке Пайдаланушыға ғана белгілі және Пайдаланушыны Аутентификациялау үшін пайдаланылатын таңбалардың бірізді тізбегі.
	8. **Аутентификация** – Пайдаланушының өз атын (Логин) және Құпия сөзін пайдалану арқылы Жүйеге қашықтан жүгінуінің заңдылығын куәландыру.
	9. **Авторландырылған қол жеткізу -** Аутентификациялау табысты болған жағдайдағы қолжетімділік.
	10. **Сервистер -** Жүйенің өзара байланысты функцияларының көлемі, ол Пайдаланушыға бірқатар міндеттерді шешуге және Жүйенің жұмыс істеу нәтижелерін пайдалануға мүмкіндік береді.
	11. **«Мектеп» сервисі** - Жүйенің өзара байланысты функцияларының көлемі, ол білім беру үрдісін қолдау және сүйемелдеуге арналған электронды құралдарды және әлеуметтік желілік өзара әрекеттесу құралдарын ұсынады, бұл белгілі бір Ұйым үшін ішкі ақпарат және білім алу кеңістігін құруға мүмкіндік береді.
	12. **Әкімші -** белгілі бір Ұйымның штаттық қызметкері, Жүйедегі ақпаратты басқаруға және енгізуге (редакциялауға) айрықша құқық берілген бірінші пайдаланушы болып табылатын жеке тұлға.
	13. **Ақпарат -** Ұйым қызметкерлері ұсынатын, білім беру үрдісін қолдауға және сүйемелдеуге арналған электрондық құралдардың толыққанды жұмыс істеуі және нақты Ұйымның ақпарат және білім алу кеңістігін құру үшін қажетті ақпарат.
	14. **Қолдау қызметі -** Орындаушының қызметі болып табылады, ол нақты Ұйымның Жүйе Пайдаланушыларына Жүйемен жұмыс істеу ерекшеліктері, сонымен қатар Жүйенің жұмысындағы пайда болған қателерді жылдам жою бойынша кеңес беру қызметін ұсынады.

**2. КЕЛІСІМ ТАҚЫРЫБЫ**

2.1.Осы Келісімге сәйкес Орындаушы Ұйымға Жүйеге қосылу қызметтерін, Техникалық қолдау қызметінің қызметтерін ұсынады, сондай-ақ белгілі бір Ұйымның Пайдаланушыларына осы Келісімнің №1 қосымшасында (бұдан әрі - Қызметтер) көрсетілген Жүйелік Қызметтер жиынтығын қолдану құқығын береді.

2.2. Қызметтер Орындаушы тарапынан тегін көрсетіледі.

2.3. Жүйені техникалық қорғауды Орындаушы Қазақстан Республикасының дербес деректер туралы заңнамасының талаптарына сәйкес қамтамасыз етеді.

2.4. Тараптар осы Келісімнің талаптарын орындауға байланысты қол жеткізілетін дербес деректердің құпиялылығын қамтамасыз етуге міндеттенеді.

2.5. Осы Келісім Тараптар қол қойған сәттен бастап жасалды деп есептеледі.

**3. ТАРАПТАРДЫҢ МІНДЕТТЕРІ МЕН ҚҰҚЫҚТАРЫ**

3.1**. Орындаушы міндеттенеді**:

3.1.1. Келісімнің 2.1 тармағына сәйкес тиісті сапада және толық көлемде қызметтер көрсетуге.

3.1.2. Интернет желісі арқылы Жүйе Сервистеріне 24 сағаттық қолжетімділікті қамтамасыз етуге, оның ішінде білім беру үрдісін қолдау және сүйемелдеуге арналған электрондық құралдарға, сонымен қатар қолжетімділік қауіпсіздігінің қажетті деңгейімен қамтамасыз ете отырып, күнтізбелік жыл ішінде жалпы ұзақтығы 96 сағаттан аспайтын уақытқа техникалық қызмет көрсетуге үзіліс жасау арқылы ақпаратты енгізу және қарау үшін.

3.1.3. Пайдаланушыларға өздерінің Профилі шеңберінде кез-келген Жүйелік Қызметтер жиынтығын пайдалануға, сондай-ақ Қазақстан Республикасының заңнамасына қайшы келмейтін кез-келген тәсілмен Жүйеден кез - келген материалдарды пайдалануға мүмкіндік беруге.

3.1.4. Білім алушының профилін шектеу немесе бұғаттау фактісі және оның жасаған бұзушылықтарының сипаты туралы Әкімшіге хабарлауға.

3.1.5. Ұйымға Қазақстан Республикасының 2013 жылғы 21 мамырдағы № 94-V «Дербес деректер және оларды қорғау туралы» заңына сәйкес міндетті түрде қолданылатын құжаттар нысанын ұсынуға.

3.2. **Орындаушы құқықты**:

3.2.1. Қазақстан Республикасының ақпараттық қауіпсіздікті қамтамасыз ету саласындағы заңнамасының өзгеруіне байланысты Жүйенің жұмыс істеу алгоритмін өзгертуге.

3.2.2. Қазақстан Республикасының заңнамасының өзгеруіне байланысты Ұйымның техникалық жабдықталу және Жүйенің жұмыс істеуі үшін жауапты Әкімшінің дайындығы деңгейіне қосымша талаптар енгізуге.

3.2.3. Жүйеде өңделетін ақпаратты қорғау үшін қосымша ұйымдастырушылық іс -шараларды қолдануға және қосымша техникалық құралдарды пайдалануға..

3.2.4. Осы Келісімнің 6-бөлімі мен Пайдаланушы келісімінің 6-бөлімінің шарттарын немесе қолданыстағы заңнама нормаларын немесе үшінші тұлғалардың заңмен қорғалған құқықтарын (олардан дәлелді шағым түскен жағдайда) бұзған Пайдаланушыға қатысты Жүйеге қосылуға тыйым салу немесе бұғаттау немесе басқа да шараларды қолдануға. Бұл шаралардың сипатын, оның ішінде Жүйеге қосылудың ұзақтығы мен шектеу деңгейін Орындаушы өз қалауы бойынша анықтайды және алдын-ала немесе кейін хабарлаусыз және себептерді түсіндірместен қолданылуы мүмкін. Білім алушының профилін шектеу немесе бұғаттау Әкімшінің оған қатысты ақпаратты енгізуіне және білім алушының ата-аналары және/немесе заңды өкілдеріне аталған Ақпаратты қарауына кедергі келтірмейді.

3.3. **Ұйым міндеттенеді:**

3.3.1. «Мектеп» сервисін нақты Ұйымның жұмыс ерекшеліктерін ескере отырып реттеуді, Бастапқы логиндерді және уақытша құпия сөздерді таратуды, Ақпаратты жаңартып отыруды жүзеге асыратын Әкімшіні тағайындауға.

3.3.2. Ұйым қызметкерлеріне және Білім алушылардың заңды өкілдеріне осы Келісімге қол қою және аталған тұлғалардың Жүйеде өңдеу үшін қажет дербес деректерін Орындаушыға беру фактісі туралы хабарлауға, Қазақстан Республикасының 2013 жылғы 21 мамырдағы № 94-V «Дербес деректер және оларды қорғау туралы» заңына сәйкес Ұйым қызметкерлерінің, білім алушылар мен олардың заңды өкілдерінің дербес деректерін өңдеуге келісімін алуға.

3.3.3. Ұйым заңмен белгіленген жағдайларда мемлекеттік биліктің уәкілетті органының сұрауы бойынша Білім алушылардың, олардың заңды өкілдерінің және Ұйым қызметкерлерінің дербес деректерін өңдеуге қатысты ақпаратты беруге міндеттенеді.

3.3.4. Ұйым Пайдаланушының дербес деректерін өңдеуге келісімді кері шақырту фактсі туралы дереу Орындаушыға хабарлауға міндетті. Хабарлау Әкімшіліктің​ team@kundelik.kz электрондық поштасына хабарлама жіберуі арқылы жүзеге асырылады. Әкімші Пайдаланушыдан және / немесе заңды өкілден алынған сәйкес кері шақыртудың сканерленген көшірмесін беруге міндетті.

3.3.5. Ұйым Интернет желісіне қосылуын қамтамасыз ете отырып, Жүйенің клиенттік бөлігінің жұмыс істеуі үшін жұмыс орындарын қамтамасыз етуі тиіс.

3.3.6. Жүйемен жұмыс істеу кезінде жүйеде орналастырылған және Техникалық қолдау қызметі ұсынатын ақпараттық, әдістемелік, анықтамалық материалдарды пайдалануға.

3.3.7. Білім алушылар және/немесе заңды өкілдеріне және Ұйым қызметкерлеріне Бастапқы логиндер мен уақытша құпия сөздерді қолтаңбаларын қойғызып өз қолдарына табыстауды немесе Әкімшіге берілген электрондық пошта мекен - жайларына хат жолдау арқылы автоматты режимде жеткізуді қамтамасыз етуге.

3.3.8. Осы Келісімде көзделген өзге де міндеттемелерді орындауға.

3.4. **Ұйым құқықты**:

3.4.1. Ұйымның Әкімші қызметкерін (-лерін) дербес тағайындайды және қызметінен босатады.

3.4.2. Жүйеде өңделетін ақпаратты қорғау үшін қосымша ұйымдастырушылық шараларды қабылдауға және қосымша техникалық құралдарды қолдануға құқықты, мұның өзінде Ұйым Орындаушыға аталған өзгертулер енгізілгенге дейін кемінде 2 (екі) күнтізбелік ай бұрын Орындаушының заңды мекен-жайына хат жіберіп, Орындаушыға жазбаша хабарлайды.

3.4.3. Жүйені пайдаланудан біржақты тәртіпте бас тартуға.

**4. ҚЫЗМЕТТЕРДІ КӨРСЕТУ ТӘРТІБІ**

4.1. Ұйымда Жүйені енгізуге жауапты тұлға Жүйенің сайтында қосылу туралы өтініш беру кезеңінен өтеді, оған ол жауап ретінде активтендіру логині және уақытша құпия сөзі жазылған хат алады, оларды ол Жүйенің сайтының басты бетіндегі тиісті жолда уақытша пайдаланады. Активтендіру логині және уақытша құпия сөз бойынша Әкімші Пайдаланушы ретінде тіркеледі, Жүйеге қосылып, белгілі бір Ұйым үшін «Мектеп» сервисін активтендіреді.

4.2. Әкімші Ұйымның штаттық қызметкерлері, Білім алушылары және олардың заңды өкілдері туралы деректерді енгізеді. Деректердің әрбір жиынтығы үшін (толық аты-жөні + туған күні + жынысы немесе аты-жөні + жынысы) жүйе автоматты түрде Бастапқы жеке логиндарды және құпия сөздерді жасайды, олар қағаз бетіне басып шығарылады және Әкімші (-лер) оларды көрсетілген деректерге сәйкес Ұйымның қызметкерлерінің, Білім алушылардың және олардың заңды өкілдерінің жеке қолдарына немесе осы Келісімнің 3.3.7-тармағында қарастырылған тәртіпте кез келген басқа тәсілмен табыстайды.

4.3. Ұйымның штаттық қызметкерлері, Білім алушылар және / немесе олардың заңды өкілдері Жүйе сайтының басты бетіндегі сәйкес жолдарға бастапқы логин және уақытша құпия сөзді енгізіп, Пайдаланушылар ретінде тіркеледі және Жүйеге қосылады.

4.4. Жүйеге қосылғаннан кейін, Орындаушы мен Пайдаланушы арасындағы қатынастар Жүйенің сайтында <https://kundelik.kz/agreements/terms> мекен-жайы бойынша орналастырылған Пайдаланушы келісімі арқылы реттеледі.

4.5. Пайдаланушы Жүйелік сервистердің кез-келген жиынтығын өзінің Профилі шеңберінде ғана пайдалануға құқықты.

 **5. ҚАРЖЫЛЫҚ ҚАТЫНАСТАР**

5.1. Келісімнің 2.1 тармағында көрсетілген қызметтерді Орындаушы ақысыз ұсынады.

5.2. Ұйымға және / немесе Жүйе Пайдаланушыларына келешекте ақылы негізде (SMS хабарламалары, интернет-дүкен және т.б.) ұсынылуы мүмкін Жүйенің қосымша сервистерін пайдалану шарттары Орындаушы мен Ұйымның және / немесе Орындаушы мен Пайдаланушы (- лар) арасындағы жеке келісімдермен реттеледі.

**6. ЖҮЙЕНІҢ ҚАУІПСІЗДІГІ**

6.1. Жүйені техникалық қорғауды Орындаушы Қазақстан Республикасының дербес деректер туралы заңнамасының талаптарына сәйкес қамтамасыз етеді.

6.2. Жүйеде деректерді көру және өңдеу құқықтарын саралау қолданылады. Барлық Ақпаратты немесе оның бөлігін енгізуге және редакциялауға рұқсат жалпы білім беру ұйымындағы рөліне байланысты тек мына Қызметкерлерге беріледі: **Пән мұғалімі, Сынып жетекшісі, Редактор, Әкімші.**

6.3. Үшінші тұлғалардың және / немесе Пайдаланушылардың немесе Ұйымның қызметкерлерінің басқа Пайдаланушылар, Әкімші және т.б. атынан Авторландырылған рұқсатсыз қолжетімділігіне жол бермеу мақсатында, Ұйым қызметкерлері, әсіресе Әкімші (-лер) өздерінің Пайдаланушы атын (Логин) жəне Құпия сөзінің қауіпсіздігін қамтамасыз етуге, сонымен қатар team@kundelik.kz электрондық поштасы арқылы осы деректердің ықтимал жоғалуы туралы Орындаушыға дереу хабарлауға міндеттенеді.

6.4. Ұйым қызметкерлерінің, әсіресе, Әкімшінің (-лер) үшінші тұлғалар Жүйесіне Авторландырылған қолжетіміділік беретін Пайдаланушы аты (логин) және Құпия сөзін қасақана немесе абайсызда жоғалтуы салдарынан туындап, Ұйымға немесе үшінші тұлғаларға келтірілген залал үшін толық жауап береді.

6.5. Ұйым өзінің есептеуіш құрылғыларын Интернет желісіне қосуға байланысты барлық тәуекелдерді толығымен көтереді. Ұйым меншікті есептеуіш құрылғыларын рұқсатсыз кіруден, Интернет желісінен және жергілікті компьютерлік желілерден вирустық шабуылдардан қорғауды жеке қамтамасыз етеді.

6.7. Жүйені пайдалана отырып, Пайдаланушылар Жүйенің ақпараттық қауіпсіздігін бұзбауға, атап айтсақ мына әрекеттерді жасамауға міндеттенеді:

* Жүйенің қауіпсіздік жүйесінің осалдығын тексеруге, Орындаушының рұқсатынсыз тіркеу және авторландыру рәсімдерін бұзуға әрекеттенбеуге;
* Жүйені Басқа пайдаланушылардың пайдаланылуына кедергі келтіруге әрекеттенбеуге, бұл сайт серверін әдейі істен шығару мақсатында компьютерлік вирустардың тарату, деректерді бүлдіру, үнемі қайталанатын ақпаратты тарату, сайт сервері арқылы электрондық поштаны жіберу, бір мезгілде жүйеге үлкен көлемді электронды поштаны және / немесе сұраныстарды жіберу сияқты және осыларға ұқсайтын Жүйені қалыпты жоспарлы пайдалану шеңберінен асып түсетін және әдейі немесе абайсызда оның жұмысын бұзуы мүмкін әрекеттерді қамтиды;
* Жүйе пайдаланушыларына олардың рұқсатын бермеген материалдарды, «спам», Орындаушының рұқсатысыз кез-келген хаттар мен жарнамаларды жібермеуге;
* кез - келген электрондық хатта немесе Жүйеде орналастырылған материалда TCP / IP пакетінің кез-келген тақырыбына немесе тақырыптың қандай да бір бөліміне ұқсастық және/немесе жалғандық жасамауға;
* Іздеу машинасы жүйесіне кірістірілген және дәстүрлі және жалпы қолжетімді браузерлерден басқа (Microsoft Explorer, Mozilla Firefox және басқалары) кез-келген бағдарламалық қамтамасыз ету немесе Жүйеде қозғалу немесе іздеу рәсімдерін пайдаланбауға немесе пайдалануға әрекеттенбеуге.

**7. ДЕРБЕС ДЕРЕКТЕР**

7.1. Орындаушы Ұйым уәкілеттік берген тұлға ретінде білім алушылардың, олардың заңды өкілдері мен Ұйым қызметкерлерінің дербес деректерін өңдеуді, атап айтқанда жүйелендіруді, жинақтауды, сақтауды, нақтылауды (жаңарту, өзгерту), пайдалануды, иесіздендіруді, бұғаттауды, беруді, жоюды жүзеге асыратын болады:

* білім беру ұйымдарында білім алушыларды есепке алуды қамтамасыз ету;
* қосымша білім беру нәтижелерін қоса алғанда, білім беру ұйымдарында білім алушылардың оқу кезеңдері мен жетістіктері туралы деректердің толық жиынтығын қалыптастыруды қамтамасыз ету;
* мемлекеттік ақпараттық порталдар арқылы халыққа білім беру ұйымдары және олардың көрсететін білім беру қызметтері туралы ақпараттың қолжетімділігін арттыру;
* білім алушыларға және оның заңды өкілдеріне бастауыш, негізгі және жалпы орта білім беру ұйымдарында білім алушылардың ағымдағы үлгерімі туралы ақпаратты электрондық форматта ұсыну.

7.2. Орындаушы Ұйымның оған өңдеу үшін берген дербес деректердің құпиялылығы мен қауіпсіздігін қамтамасыз ету бойынша шаралар қабылдауға және осы Келісімге сәйкес өзге де міндеттемелерді орындауға міндеттенеді. Орындаушы заңнаманың дербес деректерді қорғау туралы бөлігіндегі талаптарына сәйкес қауіпсіздікті қамтамасыз ету үшін тиісті техникалық және ұйымдастырушылық шараларды қабылдауға міндетті.

7.3. Орындаушы дербес деректерді өңдеудің құпиялылығын сақтай отырып өңдеуге міндетті екеніне келіседі.

7.4. Орындаушының осы Келісіммен анықталған өкілеттіктердің, сондай-ақ қолданыстағы заңнамада дербес деректерді өңдеу және қорғауға қойылатын талаптардың шегінен шығып, оған Ұйым берген жеке деректерді пайдалануға құқығы жоқ. Бұл құпиялылықты сақтау міндеттемелері иесіздендірілген және жалпы қолжетімді ақпаратқа қатысты қолданылмайды.

7.5. Ұйым Орындаушыға өңдеу үшін қажетті барлық деректермен қамтамасыз етуге, оларды өңдеу мақсатын және олар бойынша жасалатын әрекеттердің тізбесін анықтауға, сонымен қатар Пайдаланушылардан және / немесе олардың заңды өкілдерінен және / немесе Ұйым қызметкерлерінен Орындаушының осындай әрекеттерді орындау үшін барлық қажетті рұқсаттарды алып беруге міндеттенеді.

7.6. Ұйым Орындаушыға сенімді дербес деректермен қамтамасыз етуге және өңдеуге берілген дербес деректердің құрамындағы барлық өзгерістер туралы хабарлауға міндеттенеді.

7.7. Ұйым Ұйымның қызметкеріне, Білім алушыға немесе оның заңды өкіліне осы Келісімнің жасалғанын және олардың дербес деректерінің Орындаушыға өңдеуге тапсырылғандығы туралы хабардар етуге міндеттенеді.

7.8. Ұйымның Орындаушыға өңдеу үшін беретін дербес деректерінің тізілімі мыналарды қамтиды:

 **7.8.1. Білім алушылар үшін:**

7.8.1.1.Тегі/Аты/Әкесінің аты;

7.8.1.2.Туған күні;

7.8.1.3. Жынысы;

7.8.1.4.Мобильді телефонының нөмірі;

7.8.1.5.Электронды поштасының мекен-жайы (e-mail).

**7.8.2. Білім алушылардың заңды өкілдері үшін:**

7.8.2.1.Тегі/Аты/Әкесінің аты;

7.8.2.2.Туған күні;

7.8.2.3. Жынысы;

7.8.2.4.Мобильді телефонының нөмірі;

7.8.2.5.Электронды поштасының мекен-жайы (e-mail).

**7.8.3. Қызметкерлер үшін:**

7.8.3.1.Тегі/Аты/Әкесінің аты;

7.8.3.2.Туған күні;

7.8.3.3. Жынысы;

7.8.3.4.Мобильді телефонының нөмірі;

7.8.3.5.Электронды поштасының мекен-жайы (e-mail).

 7.8.3.6. Тұрғылықты мекен-жайы.

**8.ТАРАПТАРДЫҢ КЕПІЛДІКТЕРІ ЖӘНЕ ЖАУАПКЕРШІЛІГІ**

8.1. Осы Келісім бойынша өз міндеттемелерін орындамағаны немесе тиісінше орындамағаны үшін Тараптар Қазақстан Республикасының заңнамасына сәйкес жауап береді.

8.2.Осы Келісімнің жасалау фактісі мен тақырыбы құпия болып табылмайды және Тараптар оны жарнама және маркетинг мақсатында пайдалана алады.

8.3. Орындаушы Пайдаланушылардың Жүйені пайдалануына байланысты ақпаратқа рұқсатсыз үшінші тұлғалардың қол жеткізуіне жол бермеу үшін шаралар қабылдауға міндеттенеді. Осы түрдегі кез-келген ақпарат үшінші тұлғаларға тек қолданыстағы заңда белгіленген тәртіппен ғана берілуі мүмкін.

8.4. Орындаушы төмендегі жағдайларға байланысты үшінші тұлғалардың Жүйеден алынған деректерді нысаналы мақсатынан өзгеше пайдалануы үшін жауапты бермейді:

* Орындаушының бақылауынан тыс бағдарламалық қамтамасыз ету, серверлер немесе компьютерлік желілердегі техникалық ақаулықтарға;
* Келісімнің 6.4-тармағында сипатталған үшінші тұлғалардың Жүйені қасақана немесе абайсызда нысаналы мақсатынан басқаша пайдалануына байланысты Жүйенің жұмысындағы іркілістерге.
1. **ЕРЕКШЕ ШАРТТАР**

9.1. Тараптардың осы Келісім бойынша міндеттемелерін жүзеге асыруға кедергі келтіретін форс-мажорлық жағдайлар туындаған кезде олардың пайда болуы құзыретті органдардың құжатымен расталса, Тараптар осы Келісім бойынша өз міндеттемелерін орындамағаны үшін жауапкершіліктен босатылады.

9.2. Осы Келісімге қол қойылғаннан кейін, осы Келісім Тараптардың алдыңғы барлық келісімдерін, соның ішінде тақырыбы Орындаушының Жүйені пайдалану бойынша қызметтер көрсетуі болып табылатын келісімдер мен келісім - шарттарды алмастырады.

9.3. Осы Келісімнің шарттарын орындау барысында туындайтын барлық дауларды Тараптар Қазақстан Республикасының қолданыстағы заңнамасына сәйкес шешеді.

9.4. Тараптар механикалық немесе басқа көшіру арқылы мәміле жасасуға уәкілденген тұлғалардың қолтаңбаларын факсимильді (факсимиле) түрде қоюға мүмкіндік береді. Бұл жағдайда факсимильді қолтаңба уәкілетті тұлғаның түпнұсқа қолтаңбасы сияқты бірдей күшке ие болады.

**10. КЕЛІСІМНІҢ ҚОЛДАНЫЛУ МЕРЗІМІ,**

 **КЕЛІСІМДІ БҰЗУ ТІРТІБІ**

10.1. Осы Келісім Тараптар қол қойған сәттен бастап күшіне енеді және Тараптардың осы Келісімге қол қойылғанға дейінгі барлық қатынастарына қолданылады. Келісім Тараптар осы Келісім бойынша өз міндеттемелерін толық орындағанға дейін әрекет етеді.

10.2. Келісім Тараптардың бірінің бастамасы бойынша мерзімінен бұрын тоқтатылуы мүмкін.

10.3. Келісімді Ұйым Орындаушыға осы Келісімге Қосымша келісімде көрсетілген нысан бойынша, осы Келісімнің 12-тарауында көрсетілген Орындаушының мекен-жайына пошта арқылы, табысталғанын растайтын хабарламасы бар арнайы тапсырысты хатпен Келісімді бұзу туралы жазбаша өтініш жіберу жолымен бұза алады. Келісім Орындаушы осындай хабарламаны алған сәттен бастап тоқтатылды деп есептеледі.

10.4. Келісімді Орындаушы Ұйымға осы Келісімнің 12-тарауында көрсетілген Ұйымның мекен-жайына пошта арқылы, табысталғанын растайтын хабарламасы бар арнайы тапсырысты хатпен Келісімді бұзу туралы жазбаша хабарлама жіберу жолымен бұза алады. Келісім Ұйым осындай хабарламаны алған сәттен бастап тоқтатылды деп есептеледі.

 **11. ҚОРЫТЫНДЫ ЕРЕЖЕ**

11.1. Осы Келісімге енгізілген кез-келген өзгерістер мен толықтырулар, егер олар жазбаша түрде жасалса және екі Тарап қол қойған жағдайда ғана жарамды болады.

11.2. Осы Келісім орыс және қазақ тілінде, тең заңды күшке ие екі данада, әр Тарап үшін біреуден жасалған.

**12. ТАРАПТАРДЫҢ ЗАҢДЫ МЕКЕН-ЖАЙЛАРЫ МЕН РЕКВИЗИТТЕРІ**

|  |  |
| --- | --- |
| **Орындаушы:** **«Күнделік (Kundelik)» ЖШС**Заңды мекен-жайы:050013, Қазақстан Республикасы, Алматы қаласы, Бостандық ауданы, Бұқар Жырау бульвары, 33, «Jenis» бизнес орталығы.Пошталық мекен-жай:050013, Қазақстан Республикасы, Алматы қаласы, Бостандық ауданы, Бұқар Жырау бульвары, 33, «Jenis» бизнес орталығы.БСН 160340016781  | **Ұйым:**Ұйым атауыЗаңды мекен-жайы: индекс, өңір, аудан, елді мекен, көше, үйПошталық мекен-жай: индекс, облыс, аудан, қала, көше, үйБСНСТН |

**13. ТАРАПТАРДЫҢ ҚОЛТАҢБАЛАРЫ**

|  |  |
| --- | --- |
|  **«Күнделік (Kundelik)» ЖШС** | **Ұйым атауы** |
| **Бас директор** | **Директор** |
| **\_\_\_\_\_\_\_\_\_\_\_\_\_\_\_\_\_ Ілясов М.М.** М.О. | **\_\_\_\_\_\_\_\_\_\_\_\_\_\_\_\_\_\_\_\_\_ директордың ТАӘ**М.О. |

**№ 1 қосымша**

 **2023 жылғы «\_\_\_» \_\_\_\_\_\_\_\_\_\_\_\_\_ № \_\_\_\_\_ Келісімге**

**ҚЫЗМЕТТЕР ҚҰРАМЫ**

Келісім шеңберінде Орындаушы нақты Ұйымның Пайдаланушыларына Профильдері аясында келесі.

Жүйелік Сервистерге қол жеткіздіреді:

**1. Білім беру үрдісін қолдауға және сүйемелдеуге арналған электронды құралдар:**

1.1. «Мектеп» сервисі:

- ұйым және Пайдаланушылар туралы деректерді басқару;

- сабақ кестесін, қоңырауларды енгізу және қолдау;

- үлгерім мен сабақтарға қатысу туралы мәліметтерді енгізу және беру;

- үй тапсырмасын беру және орындалуын бақылау;

- статистиканы жүргізу, есеп берулерді басып шығару және экспорттау.

**2. Әлеуметтік желілік өзара әрекеттесу құралдары:**

- топтар, оқиғалар, хабарландырулар, форумдар жасау, жаңалықтар жариялау, файлдарды орналастыру және т.б. арқылы Пайдаланушылар арасында байланыс пен ақпарат алмасуды ұйымдастыру.

|  |  |
| --- | --- |
|  **«Күнделік (Kundelik)» ЖШС** | **Ұйым атауы** |
| **Бас директор** | **Директор** |
| **\_\_\_\_\_\_\_\_\_\_\_\_\_\_\_\_\_ Ілясов М.М.** М.О. | **\_\_\_\_\_\_\_\_\_\_\_\_\_\_\_\_\_\_\_\_\_ директордың ТАӘ**М.О. |